แขวงคลองขวาง

คลองขวาง เป็นแขวงหนึ่งของเขตภาษีเจริญ กรุงเทพมหานคร

ที่ตั้งและอาณาเขต 
แขวงคลองขวางตั้งอยู่ทางทิศตะวันตกเหนือของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
 ทิศเหนือ ติดต่อกับแขวงบางเชือกหนัง (เขตตลิ่งชัน) มีคลองบางเชือกหนังเป็นเส้นแบ่งเขต
 ทิศตะวันออก ติดต่อกับแขวงบางแวก (เขตภาษีเจริญ) มีคลองลัดวัดฉิม คลองบางแวก และแนวคลองสายหนึ่งเป็นเส้นแบ่งเขต
 ทิศใต้ ติดต่อกับแขวงบางหว้า (เขตภาษีเจริญ) มีแนวคลองสายหนึ่ง และแนวเขตการปกครองระหว่างแขวงคลองขวางกับแขวงบางหว้าเป็นเส้นแบ่งเขต
 ทิศตะวันตก ติดต่อกับแขวงบางแคเหนือ และ แขวงบางไผ่ (เขตบางแค) มีคลองพระยาราชมนตรี คลองบางแวก คลองบางไผ่ และคลองลัดตากลั่นเป็นเส้นแบ่งเขต

การคมนาคม 
ถนนสายหลักในพื้นที่แขวงคลองขวาง ได้แก่
 ถนนพุทธมณฑล สาย 1
ส่วนถนนสายรองและทางลัด ได้แก่

 ถนนบางแวก
 ถนนราชมนตรี
 ซอยบางแวก 104

อ้างอิง 

คลองขวาง